Dexterkoei ’n rasegte kampioen | Netwerk24
Dexterkoei ’n rasegte kampioen
Deur Lientjie Mentz 10 Mei 2018 06:00
Op die provinsiale Dexter-kampioenskapsbyeenkoms wat op Bloemskou aangebied is, is van links Jurg en Torrie van Aswegen (TJ Dexters) en Pieter Daffue (Zandu Dexters) by kampioenkoei Kleinhoefies Nadene.Foto: Verskaf
’n Koei wat al vele titels agter die blad het, het weer uitgeblink op die afgelope provinsiale Dexter-kampioenskapsbyeenkoms wat op Bloemskou aangebied is.
Kleinhoefies Nadene, ’n dexterkoei van TJ Dexters wat in konsortium met Zandu Dexters op Bloemdal op die Jagersfonteinpad boer, het drie titels ontvang.
Sy is sewe jaar oud en het ses kalwers.
Nadene is aangewys as die senior vroulike kampioen, die vroulike grootkampioen en die reserwe raskampioen.
Torrie van Aswegen en haar man, Jurg, skou al sedert 2013 met Nadene.
Jurg sê Nadene het in 2013 op die nasionale kampioenskapsbyeenkoms skoonskip gemaak – sy was die raskampioen wat deurgedring het na die interras-kompetisie. Op dié kampioenskapsbyeenkoms is sy as die reserwe skou­kampioen aangewys.
Nadene is in 2014 as die senior vroulike kampioen, die vroulike grootkampioen en die raskampioen aangewys en het dieselfde prestasie in 2015 behaal.
TJ Dexters het ses vroulike diere ingeskryf en benewens Nadene het drie ander presteer.
Amadeus Roxy het ’n eerste plek behaal en is aangewys as die reserwe senior vroulike kampioen en ook die reserwe vroulike grootkampioen.
TJ Lisa, ’n vers, het ’n tweede plek behaal en TJ Aneke, ook ’n vers, het ’n eerste plek in die kampioenskap behaal.
“ Benewens Nadene het drie ander presteer.